**Kyyhkynen** (engl. *The Dove*) on vuonna 1927 ensi-iltansa saanut Roland Westin ohjaama yhdysvaltalainen mykkä melodraamaelokuva, jonka pääosissa ovat Norma Talmadge, Noah Beery, Sr. ja Gilbert Roland.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Tanssija Dolores "Kyyhkynen" Romero on rakastunut uhkapelaaja Johnny Powelliin. Varakas ritari Don José María y Sandoval on taas rakastunut Doloresiin, ja sen takia hän lavastaa Johnnyn murhaajaksi, jotta saisi Doloresin itselleen. Dolores hieroo kauppaa Don Josén kanssa Johnnyn vapaudesta: Don José saisi Doloresin vapauden, jos Johnny pääsee vapaaksi. Don Josén ja Doloresin häiden aattona Johnny palaa maanpaosta vaatimaan Doloresia takaisin itselleen. Kun Doloresin ja Johnnyn pakoyritys epäonnistuu, heidät uhataan ampua, kunnes joukko sivullisia pakottaa Don Josén vapauttamaan heidät. Don José heltyy, vapauttaa vangit ja antaa hevosvaununsa heidän tulevaa matkaansa varten.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Norma Talmadge  | … |  Dolores Romero
  |
|  Noah Beery, Sr.  | … |  Don José María y Sandoval
  |
|  Gilbert Roland  | … |  Johnny Powell
  |
|  Eddie Borden  | … |  Billy
  |
|  Harry Myers  | … |  Mike
  |
|  Michael Vavitch  | … |  Gómez
  |
|  Brinsley Shaw  | … |  patriootti
  |
|  Kalla Pasha  | … |  komentaja
  |
|  Charles Darvas  | … |  kapteeni
  |
|  Michael Dark  | … |  *Sandovalin* kapteeni
  |
|  Walter Daniels  | … |  juoppo
  |
|  Olga Baclanova  | … |  avustaja
  |
|  Robert Gleckler  | … |  avustaja
  |
|  Alice White  | … |  avustaja
  |

Tuotanto
--------

*Kyyhkynen* perustuu Willard Mackin Broadway-näytelmään *Kyyhkynen*, jota esitettiin vuonna 1925. Alkuperäinen näytelmä sai ensi-iltansa Empire-teatterissa 11. helmikuuta 1925, ja sitä esitettiin 149 kertaa lokakuuhun 1925 asti. Judith Anderson oli pääosassa Dolores Romerona. Näytelmä elokuvan tapaan perustuu Gerald Beaumontin novelliin *The Blue Ribbon* (1923). Näytelmän ja alkuperäisen tarinan pohjilta Paul Bern, Willard Mack, Wallace Smith ja ohjaaja West laativat elokuvan käsikirjoituksen. Smith teki elokuvaan välitekstit.

*Kyyhkysen* tuotantoyhtiönä oli Norma Talmadge Film Corporation, ja sen tuottajina olivat Talmadge ja Joseph M. Schenck.

Julkaisu ja vastaanotto
-----------------------

*Kyyhkynen* sai Yhdysvaltain ensi-iltansa New Yorkissa 31. joulukuuta vuonna 1927, jonka jälkeen elokuva pääsi maanlaajuiseen teatterilevitykseen 7. tammikuuta 1928. Elokuvan levittäjänä oli United Artists, jonka sen ajan levityksiin liittyvät ongelmat aiheuttivat *Kyyhkysen* heikon menestyksen. Vaikka elokuva ei ollut arvostelu- eikä yleisömenestys, William Cameron Menzies voitti elokuvasta parhaan lavastuksen Oscar-palkinnon vuonna 1929.

*Kyyhkynen* uudelleenfilmatisoitiin vuonna 1932 äänielokuvana. *Tyttö Riosta* -elokuvan pääosassa on Dolores del Río, ja sen tuotti RKO Radio Pictures. Elokuva *The Girl and the Gambler* (1939) perustuu myös *Kyyhkynen* -näytelmään.

*Kyyhkynen* on nykyään osittain kadonnut elokuva. Yhdysvaltain kongressin kirjastossa säilytetään elokuvan neljää kelaa, jotka ovat kelat 1, 3, 4 ja 8. Elokuvan kelat 2, 5, 6, 7 ja 9 ovat kadoksissa.

Lähteet
-------

1. 1 2 3 4 5 6 7 8  The Dove *afi.com*. AFI.com. Viitattu 6.7.2014. (englanniksi)
2. 1 2 3  The Dove *ibdb.com*. IBDB.com. Viitattu 6.7.2014. (englanniksi)
3. 1 2  The Dove *ibdb.com*. IBDB.com. Viitattu 6.7.2014. (englanniksi)
4. 1 2 3  Dove, The (1927) *elonet.fi*. Elonet.fi. Viitattu 6.7.2014. (suomeksi)
5. 1 2 3 4 5 6 7 8 9 10  The Dove *silentera.com*. Silentera.com. Viitattu 6.7.2014. (englanniksi)
6. 1 2 3  NORMA TALMADGE *tcm.com*. TCM.com. Viitattu 6.7.2014. (englanniksi)
7. ↑  The Norma Talmadge Website: Documenting the work of silent film actress Norma Talmadge *stanford.edu*. Stanford.edu. Viitattu 6.7.2014. (englanniksi)
8. ↑  Norma Talmadge *silentera.com*. Silentera.com. Viitattu 6.7.2014. (englanniksi)
9. ↑  THE DOVE (1927) *tcm.com*. TCM.com. Viitattu 6.7.2014. (englanniksi)
10. 1 2 3  Dove (1927) *allmovie.com*. Allmovie.com. Viitattu 6.7.2014. (englanniksi)
11. ↑  *Anna May Wong: A Complete Guide to Her Film, Stage, Radio and Television Work*, 2004. Tekijät: Philip Leibfried ja Chei Mi Lane, s. 59. Viitattu 6.7.2014.

Aiheesta muualla
----------------

* *Kyyhkynen* Internet Movie Databasessa. (englanniksi)
* *Kyyhkynen* Elonetissä.
* *Kyyhkynen* AllMoviessa. (englanniksi)
* *Kyyhkynen* Silent eran sivustolla (englanniksi)
* *Kyyhkynen* TCM Movie Databasessa (englanniksi)